O româncă a făcut turul unui supermarket din Elveția, precizând prețurile celor mai uzuale produse. Femeia a spus că salariul minim pentru o oră de muncă în Elveția este de 122,32 RON. Românca a publicat videoclipul pe TikTok, reușind să atragă atenția conaționalilor.
Românca a arătat că la un supermarket din Eleveția 10 ouă costă 40 de lei, laptele bio costă 10 lei. 30 de lei costă un kg de cafea din cea mai ieftină, 18 lei costă un pachest de unt și 100 de lei costă un pui. Cea mai ieftină ciocolată elevețioană costă 8 lei.
Ce prețuri sunt în supermarketurile din Elveția
"Nu-i o țară ieftină, dar cred că se compensează. Desigur, prețurile sunt mai mari decât în Germania, dar și salariul minim brut este în jur de 24 de franci pe ora. Un lapte Bio, 1.95 franci, 10 ouă bio, 7.95 franci, iaurturi marca proprie, 0.60, untul care nouă ne place foarte mult, pentru 200 de grame, 3.6 franci. Un kg din această cafea e aproape 17 franci, un kg de cafea marca proprie, 6 franci. La carnea de vită prețurile încep de la 33 de franci", a spus românca pe TikTok, potrivit observatornews.ro.
Carnea este scumpă în Elveția, însă femeia atrage atenția asupra calității superioare.
"Un pui costă 20 de franci, dar într-adevăr calitatea cărnii de aici este foarte bună. Desigur, dacă va orientați către oferte sau către marca proprie a supermarketului, atunci kilogramul de pui este 7.35 franci. E foarte puțin. 10 kg de zahăr la promoție, 9 franci. Pentru ciocolată elvețiană, cel mai mic preț e 1.6 franci.", a spus femeia.
Videoclipul a strâns sute de reacţii şi comentarii din partea românilor care au scris că preţurile sunt aproape la fel ca în România, deşi salariile sunt foarte diferite.
"Prețuri ca în România, dar salarii de pe altă planetă", este reacţia unuia dintre ei.
Rezultate Loto azi, 28 martie 2024. Numerele câștigătoare joi la 6/49, Joker, 5/40, Noroc, Super Noroc și Noroc Plus...